Urd Hadda murdita!

Urd Hadda murdita! estas originale esperantlingva krimromano, kiun en 1990 eldonis Flandra Esperanto-Ligo. Kiel aŭtoro indikiĝas la nomo Deck Dorval, kiu estas komuna literatura pseŭdonimo de la esperantistaj verkistoj Frans van Dooren, Jef Beeckmans kaj Jos Deckkers. Lingve la manuskripton antaŭ la publikigo ankoraŭ reviziis Christian Declerck. Temas pri la misteraj vivo kaj morto de teatra direktoro.

{{citaĵo|   Regis prema silento en la salono. La tri teatro-aktoroj, kiuj tie troviĝis, staris senparole unu kontraŭ la aliaj. Ŝajnis ke ili atendas tujan levon de l' kurteno por la sekvonta akto de la dramo, en kiu ĉiu el ili devos ludi gravan rolon. En la apuda ĉambro horloĝo sonigis unusolan obtuzan baton. Ĝi sonis kiel gongo malforte frapita. Kaj per tio la inercio estis rompita.      Angolm montris per la cigaredo al la kverka pordo.

      "Tie enĉambre kuŝas mortinto kaj..." Li inhalis profunde, etendis la brakon, kaj senhate estingis la cigaredon en la apude staranta cindrujo.      Gordens rigardis al li fikse en la okulojn.

      "... Kaj unu el ni tri mortigis lin," li kompletigis.
|ĉerpaĵo el la teksto, el la malantaŭa librokovrilo}}

 Eksteraj ligiloj 

 koncizaj informoj pri la romano en la libroservo de UEA 
 recenzo fare de Don Harlow 
 recenzo fare de Sten Johansson 
 recenzo Enigmoj por komencantoj kaj progresintoj fare de Péter András Rados 
 Katalogo de Heredaĵbiblioteko Hendrik Conscience
 Katalogo "Erfgoedbib" en LibraryThing''

Kategorio:Verkoj el la originala esperantlingva literaturo
Kategorio:Esperantlingvaj romanoj
Kategorio:Antverpena Fikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Libroserio Stafeto de FEL
Kategorio:Fikciaj murditoj